《客窗听雨四绝句次南山韵 其二》
明代·陶宗仪

萧然一室小于船，那得心情到酒边。只怕今年无菜麦，闷来抛卷曲肱眠。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。